**OPĆINA HERCEGOVAC**

**BILJEŠKE UZ PRORAČUN OPĆINE HERCEGOVAC**

**ZA 2022. GODINU**

 Proračun Općine Hercegovac donosi se na temelju Zakona o proračunu, Smjernica i uputa Ministarstva financija za izradu proračuna jedinica lokalne i područne (regionalne) samouprave te vlastitih procjena pojedinih prihoda i rashoda koje se temelje na izvršenju proračuna Općine u 2021. godini. Uz proračun se donose Razvojni programi i Odluka o izvršenju proračuna za 2022. godinu. Proračunom se omogućava financiranje poslova, funkcija i programa općinskih tijela u cilju ostvarivanja javnih potreba i prava građana koje se temeljem posebnih zakona i drugih propisa financiraju iz javnih prihoda, odnosno iz proračuna Općine. Pri sastavljanju prijedloga proračuna obvezno je pridržavanje zakonom propisane metodologije koja propisuje sadržaj proračuna, programsko planiranje i proračunske klasifikacije. Zakon o proračunu propisuje trogodišnji proračunski okvir što znači da se proračun planira za 2022. godinu i projekcije za 2023. i 2024. godinu. Proračun se također po Zakonu radi na manje detaljnoj razini ekonomske klasifikacije, odnosno razni podskupine (treća razina proračunskog plana), te donošenje projekcije na drugoj razini ekonomske klasifikacije. Polazišna osnova za izradu prijedloga proračuna za naredno razdoblje je racionalna potrošnja i štednja, osiguranje iste ili veće razine stečenih prava za socijalno ugrožene kategorije i usklađivanje realizacije investicijskih projekata sa proračunskim mogućnostima. Prioriteti financiranja javnih rashoda i izdataka prema kojima je izrađen Proračun Općine Hercegovac su da se i u vrijeme otežanih uvjeta financiranja osigura postizanje trajnog cilja, a to je poboljšanje kvalitete življenja te kvalitetniji i ravnomjerniji razvoj Općine.

 Proračun se sastoji od općeg i posebnog dijela proračuna. Opći dio proračuna čini račun prihoda i rashoda i račun financiranja. Posebni dio proračuna sastoji se od plana rashoda i izdataka koji su iskazani po vrstama, raspoređeni u programe koji se sastoje od aktivnosti i projekata. Rashodi su iskazani prema ekonomskoj i funkcijskoj klasifikaciji te izvorima financiranja. Proračun mora biti uravnotežen što znači da ukupni prihodi i primici moraju pokrivati ukupne rashode i izdatke. Proračun za 2022. godinu planiran je u iznosu 23.308.190,00 kuna.

 **OPĆI DIO**

 **PRIHODI**

 Prilikom planiranja prihoda uzeta je u obzir realizacija istih u 2020. i 2021. godini, te procjena njihovog kretanja u narednom razdoblju uz uvažavanje gospodarskih i društvenih specifičnosti na lokalnoj razini. Pomoći iz državnog proračuna i institucija te tijela EU planirane su temeljem Državnog proračuna (kompenzacijske mjere), potpisanih Ugovora o sufinanciranju projekata, prijavnih obrazaca projekta, te očekivanih natječaja.

 Prihodi proračuna prikazani su u općem dijelu proračuna, a dijele se na prihode poslovanja, prihode od prodaje nefinancijske imovine i primitke od financijske imovine i zaduživanja.

Tablica prihoda i primitaka:

|  |  |  |  |
| --- | --- | --- | --- |
|  | **Opis** | **Plan2022.** | **Udio** |
| 1 | 2 | 5 |  |
|  | **UKUPNO PRIHODI** | **23.308.190** |  |
| **6** | **Prihodi poslovanja** | **19.067.890** | **81,81%** |
|  61 | Prihodi od poreza | 3.319.500 | 14,24% |
|  63 | Pomoći unutar opće države | 14.687.200 | 63,01% |
|  64 | Prihodi od imovine | 413.190 | 1,77% |
|  65 | Prihodi od admin.pristojbi i po pos.prop | 596.000 | 2,56% |
|  66 | Ostali prihodi | 32.000 | 0,14% |
|  68 | Kazne,upravne mjere i ostali prihodi | 20.000 | 0,09% |
| **7** | **Prihodi od prodaje nefinancijske imovine** | **1.240.300** | **5,32%** |
|  71 | Prihodi od prodaje neproizvodne imovine | 1.229.300 | 5,27% |
|  72 | Prihodi od prodaje proizv.dugotrajne im. | 11.000 | 0,05% |
| **8** | **Primici od fin.imovine i zaduživanje** | **3.000.000** | **12,87%** |
|  84 | Primici od zaduživanja | 3.000.000 | 12,92% |

Tablica prihoda i primitaka po izvorima prihoda:

|  |  |  |
| --- | --- | --- |
| **Izvor** | **Opis** | **Plan2022.** |
| 1 | 2 | 5 |
|  |  | - |
|  |  | **-** |
|  | **UKUPNO PRIHODI** | **23.308.190** |
|  **1** | **Opći prihodi i primici** | **3.450.090** |
|  11 | Opći prihodi i primici | 3.450.090 |
|  **4** | **Prihodi za posebne namjene** | **930.600** |
|  42 | Prihodi od spomeničke rente | 100 |
|  431 | Prihod od koncesija | 10.000 |
|  432 | Prihod od zakupa polj.zem. | 300.000 |
|  433 | Prihod od iznajmljivanja domova | 10.000 |
|  434 | Prihod od najma posl.prostora | 52.000 |
|  436 | Prihod od korištenja javnih površina | 16.000 |
|  437 | Prihod od legalizacije | 2.000 |
|  438 | Prihod od grobne nakn.,kor.mrtv.i gr.mj. | 105.500 |
|  440 | Vodni doprinos | 10.000 |
|  441 | Šumski doprinos | 10.000 |
|  442 | Komunalni doprinos | 15.000 |
|  443 | Komunalna naknada | 400.000 |
|  **5** | **Pomoći** | **14.687.200** |
|  514 | Pomoći EU - sportska građevina | 7.500.000 |
|  515 | Pomoći EU - garaže Vatr.dom | 2.125.000 |
|  52 | Ost.pomoći-kapit.pomoći iz drž.pror.i izvanpror.kor.dr.pror. | 2.034.000 |
|  520 | Tek.pomoći - javni radovi | 101.000 |
|  521 | Ost.pomoći iz drž.proračuna | 2.600.000 |
|  523 | Pomoći - dodat.sredstva izravnanja za dec.funkcije | 190.000 |
|  524 | Pomoći - sufinanciranje Općina Velika Trnovitica | 7.200 |
|  525 | Pomoći - šteta od elem.nep. | 100.000 |
|  528 | Tekuće pomoći - ogrijev | 30.000 |
|  **7** | **Prihodi od nefinancijske imovine i naknade od osiguranja** | **1.240.300** |
|  71 | Prihodi od nefinancijske imovine - prodaja stanova | 11.000 |
|  72 | Prihodi od nefinancijske imov. | 1.229.300 |
|  **8** | **Namjenski primici od financijske imovine i zaduživanja** | **3.000.000** |
|  81 | Namjenski primici od zaduživanja | 3.000.000 |

 **Prihode poslovanja** čine prihodi od poreza, pomoći, prihodi od imovine, prihodi od administrativnih pristojbi i po posebnim propisima i ostali prihodi.

 *Prihodi od poreza* su najznačajniji izvorni prihodi našeg proračuna. Tu spadaju porezi na dohodak koji su planirani u iznosu 3.319.500,00 kn. Plan je veći u odnosu na plan za 2021. godinu jer se u 2022. godini planira veći prihod od poreza na dohodak, poreza na dohodak od samostalnih djelatnosti i porez na promet nekretnina. U ovu skupinu spadaju i porezi na robu i usluge (porez na potrošnju alkoholnih i bezalkoholnih pića i porez na tvrtku), a isti su planirani u iznosu 21.000,00 kuna. Porez na tvrtku je ukinut, ali imamo dužnike te se još uvijek isto stavlja u plan.

 *Pomoći*  čine pomoći iz proračuna (konto 633 – ukupan iznos planira se 4.771.200,00 kn), pomoći od izvanproračunskih korisnika (konto 634 – ukupan iznos 101.000,00 kn), pomoći izravnanja za decentralizirane funkcije (konto 635 – ukupan iznos 190.000,00 kn) i pomoći EU (konto 638 – ukupan iznos 9.625.000,00 kn).

 Pomoći proračunu iz drugih proračuna (konto 633) čine pomoći u iznosu 30.000,00 kn za isplatu pomoći za drva, 7.200,00 kn za sufinanciranje troškova Dječjeg vrtića što uplaćuje Općina Velika Trnovitica za djecu polaznike vrtića sa područja Općine Velika Trnovitica, sredstva za isplatu šteta od elementarne nepogode u iznosu 100.000,00 kn i sredstva za fiskalno izravnanje i kompenzacijske mjere iz državnog proračuna u iznosu 2.600.000,00 kn. Iz Ministarstva regionalnog razvoja planirana je pomoć za izgradnju sportske građevine u Hercegovcu u iznosu 500.000,00 kn, pomoć za uređenje nerazvrstanih cesta na području Općine u iznosu 105.000,00 kn i pomoć za uređenje doma u Ladislavu u iznosu 480.000,00 kn. Od Ministarstva graditeljstva planirana je pomoć za izgradnju nerazvrstane ceste u Hercegovcu u iznosu 69.000,00 kn. Planirana je pomoć za uređenje centra u Hercegovcu u iznosu 280.000,00 kn i staza na groblju Ladislav u iznosu 80.000,00 kn i to su sredstva koja isplaćuje APPRRR. U 2021. godini APPRRR bi nam trebao isplatiti sredstva za uređenje trga u Hercegovcu. Pošto još nismo dobili informaciju kada sredstva budu uplaćena dio smo iz tog razloga planirali u 2022. godini. Na ovom kontu planirana je i pomoć APPRRR za dogradnju vatrogasnog doma u Palešniku u iznosu 375.000,00 kn (15% ukupno planirane pomoći) i pomoć za izgradnju otvorene sale kod doma u Velikoj Trnavi u iznosu 145.000,00 kn.

 Pomoći od izvanproračunskih korisnika (konto 634) čine sredstva planirana u iznosu 101.000,00 kn, a odnose se na refundaciju sredstava za plaće zaposlenih na javnim radovima od Hrvatskog zavoda za zapošljavanje.

 U pomoći spadaju i Pomoći izravnanja za decentralizirane funkcije (konto 635), a sredstva se odnose na ustupljeni dio za vatrogasne postrojbe (plan 190.000,00 kn).

 Na kontu 638 planirana je pomoć APPRRR za izgradnju sportske građevine u Hercegovcu u iznosu 7.500.000,00 kn i dogradnju Vatrogasnog doma u Palešniku u iznosu 2.125.000,00 kn (85% planirane pomoći).

 *Prihodi od imovine* se dijele na prihode od financijske imovine (kamate 6.500,00 kn) i prihode od nefinancijske imovine (plan 395.600,00 kn). U prihode od nefinancijske imovine spadaju zakup poljoprivrednog zemljišta (plan 300.000,00 kn), prihodi od iznajmljivanja poslovnih prostora u vlasništvu općine i domova (62.000,00 kn), spomeničke rente (100,00 kn) korištenje mrtvačnice (2.500,00 kn), javnih površina (16.000,00 kn), naknada za zadržavanje nezakonito izgrađenih zgrada (2.000,00 kn), naknada za koncesije (10.000,00 kn) i naknada za korištenje grobnog mjesta (3.000,00 kn).

 *Prihodi od administrativnih pristojbi i po posebnim propisima* su prihodi koje čine naknade utvrđene općinskom odlukom i to: grobna naknada 100.000,00 kn, prihodi od prodaje državnih biljega i ostalih pristojbi i naknada 1.000,00 kn, vodni doprinos 10.000,00 kn, doprinos za šume 10.000,00 kn, ostali nespomenuti prihodi (naknada Hrvat. telekoma za korištenje javnih površina za postavljenu infrastrukturu) 60.000,00 kn, komunalni doprinos 15.000,00 kn i komunalna naknada 400.000,00 kn.

 *Prihodi od prodaje proizvoda i roba i pruženih usluga -* sredstva su planirana u iznosu 32.000,00 kn, a isto se odnosi na sredstva koja nam uplate Hrvatske vode za poslove naplate naknade za uređenje voda.

 *Ostali prihodi (konto 683)* planirani su u iznosu 20.000,00 kuna. Ovdje se knjiže ostali prihodi koji nisu razvrstani u gore navedene prihode, a pojave se tokom godine.

 **Prihodi od prodaje nefinancijske imovine** planirani su u iznosu 1.240.300,00 kuna, čine ih prihodi od prodaje poljoprivrednog i građevinskog zemljišta u iznosu 1.229.300,00 kn i prihodi od prodaje stanova na kojima postoji stanarsko pravo u iznosu 11.000,00 kn. 55% sredstava od prodaje stanova dužni smo uplatiti u državni proračun što redovito i činimo.

 **Primici od financijske imovine i zaduživanje -** plan je 3.000.000,00 kn, a isto se odnosi na zaduženje od poslovne banke, a sredstva će biti namjenski utrošena u slučaju potrebe.

 Po projekciji za 2022. godinu plan proračuna je bio ukupno 9.985.500,00 kuna. Plan za 2022. godinu iznosi 23.217.190,00 kn. Proračun je planiran prema pokazateljima ostvarenja za 2020. i 2021. godinu, neke stavke su po tome korigirane te je došlo do promjene plana za 2022. godinu u odnosu na projekciju. Neke stavke nisu bile predviđene kod izrade projekcija za 2022. godinu te je sada to stavljeno u plan.

 **RASHODI**

Ukupni rashodi i izdaci Proračuna za 2022. godinu predlažu se u iznosu od 23.308.190,00 kuna, a uključuju rashode od poslovanja u iznosu od 6.926.690,00 kuna, rashode za nabavu nefinancijske imovine u iznosu od 16.090.500,00 kuna te izdatke za financijsku imovinu i otplate zajmova u iznosu od 291.000,00 kuna. Rashode poslovanja čine rashodi za zaposlene, materijalni rashodi, financijski rashodi, subvencije, pomoći i ostali rashodi, u rashode za nabavu nefinancijske imovine spadaju rashodi za nabavu materijalne imovine i rashodi za nabavu proizvedene dugotrajne imovine te u izdatke za financijsku imovinu i otplate zajmova spada otplata kredita.

 Tablica: Rashodi i izdaci

|  |  |  |  |
| --- | --- | --- | --- |
| **Konto** | **Opis** | **Iznos kn** | **Udio** |
| 1 | 2 | 3 | 4 |
|  | **UKUPNO RASHODI** | **23.308.190** |  |
| **3** | **Rashodi poslovanja** | **6.926.690** | **29,72%** |
|  31 | Rashodi za zaposlene | 1.131.790 | 4,86% |
|  32 | Materijalni rashodi | 2.540.400 | 10,90% |
|  34 | Financijski rashodi | 49.400 | 0,21% |
|  35 | Subvencije | 165.000 | 0,71% |
|  36 | Pomoći unutar opće države | 1.351.500 | 5,80% |
|  37 | Naknade građanima i kućanstvima | 301.000 | 1,29% |
|  38 | Ostali rashodi | 1.387.600 | 5,95% |
| **4** | **Rashodi za nabavu neproizvodne imovine** | **16.090.500** | **69,03%** |
|  41 | Rashodi za nabavu neproizvodne imovine | 40.000 | 0,17% |
|  42 | Rashodi za nabavu neproizvodne imovine | 12.775.500 | 54,81% |
|  45 | Rashodi za dodatna ulaganja na nefin.im. | 3.275.000 | 14,05% |
| **5** | **Izdaci za fin.imovinu i otplatu zajmova** | **291.000** | **1,25%** |
|  54 | Izdaci za otplatu glavnice primljenih kredita | 291.000 | 1,25% |

 **POSEBNI DIO**

 U posebnom dijelu proračuna rashodi su iskazani po organizacijskoj i ekonomskoj klasifikaciji te su raspoređeni po projektima i aktivnostima. Proračun je podijeljen u dva razdjela i to razdjel 001 Općinsko vijeće i ured načelnika i razdjel 002 Jedinstveni upravni odjel. Razdjeli se dijele na glave. Razdjel Općinsko vijeće ima Glavu 001 01 Općinsko vijeće i izvršna tijela i Glavu 001 02 Ured načelnika, a razdjel Jedinstveni upravni odjel ima devet glava i to: Jedinstveni upravni odjel, Vatrogastvo i civilna zaštita, Gospodarstvo, Komunalna infrastruktura, Javne ustanove predškolskog i školskog odgoja, Programska djelatnost kulture, Programska djelatnost športa, Programska djelatnost socijalne skrbi i Financijski poslovi.

***Glava 001 01 Općinsko vijeće i izvršna tijela*** odnose se na troškove Općinskog vijeća.

 **Aktivnost: Predstavničko i izvršna tijela** - Općinsko vijeće je predstavničko tijelo građana i tijelo lokalne samouprave i donosi akte u okviru prava i dužnosti Općine kao jedinice lokalne samouprave. U okviru svog djelokruga Općinsko vijeće donosi između ostalog Statut Općine Hercegovac, odluke i druge opće akte kojima uređuje pitanja iz samoupravnog djelokruga općine, donosi općinski proračun, odluku o izvršenju proračuna i nadzire ukupno materijalno i financijsko poslovanje općine i odlučuje o drugim pitanjima utvrđenim zakonima i Statutom Općine. U razdjel Općinsko vijeće i izvršna tijela spadaju rashodi za nabavu promidžbenog materijala koji se podijeli članovima Vijeća i vanjskim suradnicima, troškovi reprezentacije za Dan općine i božićni domjenak, naknada za rad predsjedniku vijeća i članovima Općinskog vijeća. Stavka za Općinsko vijeće se planira u iznosu 102.600,00 kn.

 ***Glava 001 02 Ured načelnika*** – čine ga aktivnosti: Izvršna tijela – općinski načelnik, Tekuća zaliha proračuna, Informiranje – pomoć trgovačkom društvu i Osnovne funkcije stranaka.

 **Aktivnost: Izvršna tijela** **– općinski načelnik** - Načelnik zastupa Općinu i nositelj je izvršne vlasti Općine. Obavlja poslove propisane Zakonom o područjima lokalne i područne samouprave te Statutom Općine Hercegovac. U ovoj aktivnosti su iskazani troškovi ureda načelnika (rashodi za zaposlenog i materijalni rashodi).

 **Aktivnost: Tekuća zaliha proračuna** - Tekuća zaliha proračuna planira se u iznosu od 13.000,00 kn, a sredstva su namijenjena za neplanirane i nedovoljno planirane rashode koji se pojave tokom godine.

 **Aktivnost: Osnovne funkcije stranaka** – Sredstva su planirana u iznosu 11.500,00. Sredstva se dotiraju strankama prema Odluci vijeća koja se donosi temeljem Zakona o financiranju političkih aktivnosti i izborne promidžbe.

 ***Glava 002 01 Jedinstveni upravni odjel***

 **Program: Priprema i donošenje akata iz djelokruga tijela –** Cilj je ovog programa efikasno obavljanje poslova lokalnog sadržaja upravljanje općinom, izvršavanje proračuna, provođenje mjera efikasnog korištenja sredstava i ostvarenje ušteda. Pokazatelj uspješnosti je funkcioniranje proračunskog sustava i zadovoljstvo građana radom Jedinstvenog upravnog odjela.

 **Aktivnost: Administrativno, tehničko i stručno osoblje** odnosi se na troškove rada u Općini. U Jedinstvenom upravnom odjelu ima 6 zaposlenih, od čega je čistačica zaposlena na pola radnog vremena. Tu spadaju poslovi proračuna (planiranje i izrada proračuna i projekcija, izrada polugodišnjih i godišnjih izvješća o izvršenju proračuna), računovodstveno knjigovodstveni poslovi (vođenje knjigovodstvenih poslova proračuna, vođenje analitičkih knjigovodstvenih evidencija propisanih zakonom, sastavljanje financijskih izvještaja u skladu s financijsko-računovodstvenim propisima), financijsko poslovanje (blagajničko poslovanje, poslove obračuna i isplate plaća za službenike i namještenike, vođenje evidencije ulaznih računa i izlaznih računa), stručni i administrativni poslovi u svezi pripremanja općinskog vijeća, izrada odluka, zaključaka, zapisnika, priprema akata za objavu u Službenom glasniku, poslovi u vezi s uredskim poslovanjem, urudžbeni zapisnik, prijem i otprema pošte, arhiviranje spisa, naplata komunalne naknade, naplate naknade za uređenje voda, naplata grobne naknade i ostali poslovi koje obavlja pročelnica (izrada programa, zahtjeva za sufinanciranje projekata, izrada odluka, rješenja zaključaka, ugovora i ostalog). U navedenu aktivnost spadaju rashodi za zaposlene, naknade troškova zaposlenima, rashodi za materijal i energiju u prostorijama Općine, rashodi za usluge i ostali rashodi. Planirana sredstva za 2022. godinu su 1.202.590,00 kn. Stavke za zaposlene su povećane u odnosu na projekcije jer u 2022. godini moramo zaposliti djelatnika za održavanje trga i sportske građevine što nam propisuje Ugovor o sufinanciranju navedenog, a ostale stavke su korigirane prema pokazateljima ostvarenja u 2021. godini.

 **Aktivnost: Održavanje zgrada za korištenje - domovi** - odnosi se na troškove energije, materijal i usluge za održavanje i komunalne usluge za domove i poslovne prostore koji su u vlasništvu Općine, a to su domovi u Palešniku, Ilovskom Klokočevcu, Velikoj Trnavi i Ladislavu. U 2021. godini planira se uređenje doma u Ladislavu. Osim redovitih troškova koje imamo za domove i poslovne prostore planira se kupiti oprema za domove u kojima još nedostaje. Sredstva za 2022. godinu planirana su u iznosu 810.300,00 kn.

 **Aktivnost: Održavanje zgrada za korištenje – općinske poslovne prostorije -** planirana sredstva su 80.000,00 kn, a odnose se na uređenje poslovnih i stambenih prostora u vlasništvu Općine.

 **Aktivnost: Prostorno planiranje –** sredstva su planirana u iznosu 10.000,00 kn i to za financiranje izmjena i dopuna prostornog plana.

 **Aktivnost: Nabava dugotrajne imovine** planirana je u iznosu 109.000,00 kn, a ista su namijenjena za kupnju zemljišta, uredske opreme, komunikacijske opreme, opreme za održavanje i zaštitu te strojeva i programa.

 **Program: Upravljanje imovinom –** plan je 3.370.000,00 kn, a čine ga :

 **Aktivnost: Izrada projektne dokumentacije, troškovnika i slične dokumentacije –** plan je 100.000,00 kn i to za izradu projektne dokumentacije i troškovnika za uređenja objekata na području Općine.

 **Kapitalni projekt: Kupnja poslovnog prostora** – plan je 3.000.000,00 kn a odnosi se na kupnju nekretnine bivšeg Ratarstva.

 **Kapitalni projekt: Izgradnja vanjske sale kod doma Velika Trnava –** plan je 170.000,00 kn, a u planu je uz dom izgraditi otvorenu salu.

 ***Glava 002 02 Vatrogastvo i civilna zaštita***

 Prema Zakonu o lokalnoj i područnoj (regionalnoj) samoupravi, Zakona o vatrogastvu i Zakona o sustavu civilne zaštite dužni smo osigurati sredstva za provođenje mjera zaštite od požara, civilnu zaštitu i HGSS. U proračunu Općine Hercegovac za Vatrogasnu zajednicu planiraju se sredstva za provođenje svih preventivnih mjera zaštite od požara i eksplozija, aktivnosti na sprečavanju nastajanja požara, aktivnosti na gašenju požara i aktivnosti na uklanjanju posljedica od elementarnih nepogoda. Tu se planiraju sredstva za Javnu vatrogasnu postrojbu Garešnica plan 250.000,00 kn, a od toga 190.000,00 kn su decentralizirana sredstva za JVP i 60.000,00 kn su sredstva za sufinanciranje redovnog rada JVP koja mi doznačujemo našeg proračuna. Sredstva za Vatrogasnu zajednicu Općine Hercegovac planirana su u iznosu 206.000,00 kn, a od toga 20.000,00 kn je namijenjeno za izmjenu i dopunu Procjene ugroženosti od požara i Plana zaštite od požara, 10.000,00 kn je planirano za naknade našim vatrogascima kada izlaze na požar, 176.000,00 kn je plan za redovan rad naše VZO što propisuje Zakon o vatrogastvu. Sredstva za troškove civilne zaštite planirana su u iznosu 23.000,00 kn (plan 3.000,00 kn za civilnu zaštitu i 10.000,00 za hitne intervencije i 10.000,00 kn za opremu za članova CZ. Aktivnost – sufinanciranje rada HGSS Područni ured Bjelovar je aktivnost koju smo dužni planirati za potrebe sufinanciranja navedene udruge, plan je 5.000,00 kn. U ovoj glavi je planirana dogradnja Vatrogasnog doma Palešnik. Plan za ovu investiciju je 2.500.000,00 kn.

 ***Glava 002 03 Gospodarstvo***

 Sredstva se planiraju za djelovanje poduzetničkog centra, izradu raznih programa i projekata, te poticanje poljoprivrede i gospodarstva.

 **Aktivnost: Razvoj gospodarstva –** sredstva su planirana u iznosu 20.000,00, a odnose se na izradu programa i projekata za razvoj gospodarstva i za rad poduzetničkog centra.

 **Aktivnost: Geodetsko katastarska izmjera zemljišta na području Općine Hercegovac –** sredstva su planirana u iznosu 100.000,00 kn. Plan je da Općina preko Ureda za geodetsko katastarske poslove izvrši izmjeru i uređenje zemljišta na našem području.

 **Aktivnosti: – poticanje poljoprivrede** čine sredstva za sufinanciranje umjetne oplodnje krava i krmača (115.000,00 kn), te za sufinanciranje osiguranja poljoprivrednih usjeva (30.000,00 kn). Ovdje je planirana i aktivnost kroz koju bi se sufinancirala izrada prijavne dokumentacije na natječaje po razvojnim mjerama (10.000,00 kn). Sredstva su namijenjena poljoprivrednim gospodarstvima, a cilj je razvoj poljoprivrede na našem području. Za 2022. godinu planirano je za ove namjene ukupno 155.000,00 kn.

 **Aktivnost: Isplata štete od elementarne nepogode –** plan je 100.000,00 kn, a sredstva se odnose na isplatu pomoći ako u toku godine budemo imali elementarnu nepogodu. Sredstva za ovu pomoć dobivamo iz državnog proračuna.

 **Aktivnost: Manifestacije – Dani krumpira** je aktivnost u kojoj su planirana sredstva za organiziranje manifestacije Dani krumpira na našem području. Planirano je ukupno za 2022. godinu 229.200,00 kn. Stavka je povećana u odnosu na projekcije i izvršenje u 2022. godini jer se povećava broj Udruga koje učestvuju u ovoj manifestaciji, također i broj posjetitelja te su time i troškovi veći.

 **Aktivnost: Manifestacija – Roštiljada, kotličijada i biciklijada** su aktivnosti koje organizira Općina sa udrugama s područja Općine za stanovnike naše Općine. Planirana sredstva iznose 34.000,00 kn.

 **Aktivnost: Turistička zajednica** – za naše područje osnovana je Turistička zajednica koja radi za potrebe Grada Garešnice i Općina Hercegovac i Velika Trnovitica. Planirana sredstva za 2022. godinu su 1.100,00 kn.

 **Aktivnost: Poticanje gospodarstva – razvoj poduzetništva** – planira se u iznosu 100.000,00 kn a odnosi se na sufinanciranje razvoja obrtništva na našem području.

 **Aktivnost: Pomoć poduzetništvu - Covid 19** – plan je 10.000,00 a odnosi se na pomoć poduzetništvu zbog krize uzrokovane covidom 19.

 ***Glava 002 04: Komunalna infrastruktura***

Glava komunalna infrastruktura podijeljena je na pet programa koji su dalje podijeljeni na aktivnosti i kapitalne projekte. Prema Zakonu o lokalnoj i područnoj (regionalnoj) samoupravi, Zakonu o komunalnom gospodarstvu, Zakonu o grobljima, Programu održavanja komunalne infrastrukture i Programu gradnje objekata komunalne infrastrukture osigurava se i usmjerava ravnomjerni i cjeloviti razvoj komunalne infrastrukture te ulaganje u zaštitu okoliša. Cilj je zadovoljavanje zajedničkih komunalnih potreba građana i podizanje kvalitete života stanovanja. Pokazatelj uspješnosti je stupanj sređenosti stanja komunalne infrastrukture – dužina uređenih nerazvrstanih cesta, uređenost i čistoća javnih površina, funkcionalnost javne rasvjete, uređenost groblja, izgrađenost objekata vodoopskrbe, izgrađenost objekata odvodnje, izgrađeni nogostupi i poboljšanje mjera za zaštitu okoliša .

* **Program 07** – Održavanje objekata i uređaja komunalne infrastrukture podijeljen je na slijedeće aktivnosti:

 **Aktivnost: Održavanje cesta, mostova, kanala i drugih javnih površina** odnosi se na održavanje nerazvrstanih cesta na području Općine. U ovoj aktivnosti iskazana su sredstva za održavanje nerazvrstanih cesta, čišćenje kanala, održavanje mostova i asfaltiranje nerazvrstanih cesta na području Općine, obnova horizontalne i vertikalne signalizacije te rješavanje imovinsko pravnih odnosa i geodetsko katastarsko uređivanje nerazvrstanih cesta. Cilj Općine je što više i bolje uređenje naših sela kako bi se ista mogla razvijati i kako bi mladi ljudi imali što bolje uvjete za život da ne moraju napuštati sela i odlaziti živjeti u veće sredine. Za ovu namjenu za 2022. godinu planirano je ukupno 597.000,00 kn.

 **Aktivnost: Zimska služba -** odnosi se na čišćenje snijega na cestamakoje su u vlasništvu Općine. Planirano je ukupno 26.000,00 kn.

 **Aktivnost: Održavanje i uređivanje javnih zelenih površina** odnosi se na uređenje javnih površina u vlasništvu Općine (park, dječja igrališta, prostori oko domova i ostale javne površine u vlasništvu Općine). U ovoj aktivnosti planirane su plaće za djelatnike na javnim radovima. Ovdje se iskazuju i rashodi za benzin za kosilice, održavanje istih, nabava opreme za dječja igrališta i blagdansko uređenje naselja (božićna i uskršnja dekoracija), kupnja radnog stroja i kosilica i ostalih strojeva za održavanje javnih površina i uređenje drvoreda u parku i na javnim površinama. Ukupno planirana sredstva za ovu namjenu su 543.700,00, kn.

 **Aktivnost: Rashodi za uređaje javne rasvjete i el. energiju** odnose se električnu energiju za javnu rasvjetu i održavanje iste. Ukupna sredstva planirana za 2022. godinu su 218.000,00 kuna.

  **Aktivnost: Održavanje objekata i uređaja odvodnje** – planirana su sredstva u iznosu 5.000,00 kn, a trošit će se za čišćenje i održavanje sustava odvodnje.

 **Aktivnost: Održavanje groblja i mrtvačnica** – sredstva su planirana u ukupnom iznosu 264.000,00 kuna, a iz istih će se financirati odvoženje smeća sa groblja, uređenje staza na grobljima gdje nisu uređene, uređenje drvoreda na grobljima, uređenje mrtvačnica, popravci ograda na grobljima i nabava opreme za mrtvačnice.

 **Aktivnost: Održavanje pješačke staze** – sredstva su planirana u iznosu 50.000,00 kn, a odnose se na hitne popravke pješačkih staza ako negdje bude potrebno.

 - **Program** – **Izgradnja objekata i uređaja komunalne infrastrukture** – planirani su kapitalni projekti i to:

 **Kapitalni projekt: Izgradnja objekata i uređaja vodoopskrbe** – planirana sredstva u iznosu 30.000,00 kn odnose se na sufinanciranje izrade projekata za izgradnju vodovodne mreže u mjestima gdje nije ista izgrađena.

 **Kapitalni projekt: Izgradnja objekata odvodnje** – sredstva se planiraju za radove na aglomeraciji Hercegovac-Garešnica i izradu projekata za objekte odvodnje. Sredstva su planirana u iznosu 100.000,00 kn.

 **Kapitalni projekt: Uređenje javnih površina, parkirališta i ceste u centru Hercegovca –** planiran je u iznosu 280.000,00 kn, a odnosi se na radove ukoliko zbog vremenskih prilika isti ne budu mogli biti završeni.

* **Program 09** **– Zaštita okoliša**

 **Aktivnost: Sanacija nelegalnih odlagališta smeća i naplata odlaganja smeća -**  odnosi se na plaćanje eko rente za odlaganje smeća na deponiju u Vel. Mlinskoj, za sanaciju divljih odlagališta ako se negdje pojave i za plaćanje naknade za smanjenje količine miješanog otpada koju plaćamo Fondu za zaštitu okoliša i energetsku učinkovitost. Planirano je 60.000,00 kn.

 **Aktivnost: Projekt primjene koncepta „pametnih gradova i općina“ -** sredstva su planirana u iznosu 50.000,00 kn, a odnose se na izradu nove web stranice naše općine i za nabavu IOT uređaja.

 **Kapitalni projekt: Nabava opreme - oprema za zelene otoke -** stavka se planira u iznosu 50.000,00 kn , a odnosi se za nabavu kontejnera za odlaganje smeća.

  **Kapitalni projekt – Sanacija i rekonstrukcija odlagališta Johovača –** kao suvlasnici Komunalca Garešnica dužni smo sufinancirati sanaciju odlagališta Johovača te je za tu namjenu planirano 213.000,00 kn.

* **Program 11 – Ostale komunalne djelatnosti**

 **Aktivnost: Deratizacija i dezinsekcija** - plan je 90.000,00 kn, a odnosi se na provođenje deratizacije i dezinsekcije na našem području. Planirane su 4 dezinsekcije komaraca i Općina plaća za sva domaćinstva dvije deratizacije godišnje.

 **Aktivnost: Veterinarsko higijeničarska služba –** sredstva su planirana u iznosu 10.000,00 kn, a trošit će se za uklanjanje uginulih životinja i životinja lutalica sa javnih površina i udomljavanje istih što nam nalaže Zakon o zaštiti životinja.

 **Aktivnost: Program potpore sufinanciranja suzbijanja zaraznih bolesti -** plan je 5.000,00 kn, a sredstva se dotiraju lovačkim društvima za kontrolu i odstrjel lisica koje su jedne od životinja koje prenose zarazne bolesti.

 ***Glava 002 05 Javne ustanove predškolskog i školskog odgoja i obrazovanja***

Ova glava sastoji se od dva programa i to:

 - **Program 12 – Program predškolskog odgoja** - Prema Zakonu o lokalnoj i područnoj (regionalnoj) samoupravi i Zakonu o predškolskom odgoju i naobrazbi vodi se briga o unapređenju odgoja i obrazovanja na području Općine Hercegovac. Cilj je osigurati što bolje uvjete za provođenje redovnih programa predškolskog odgoja, podizanje standarda i uključivanje što većeg broja djece u program predškolskog odgoja, a pokazatelj uspješnosti je broj djece koji je uključen u redovne i dodatne programe.

 **Aktivnost: Odgojno i administrativno tehničko osoblje** odnosi se na financiranje rada našeg vrtića. Za potrebe vrtića planirano je za 2022. godinu 850.000,00 kn.

* **Program 13 - javne potrebe u školstvu –** Ovim Programom planirana su sredstva za pomoć u financiranju unapređenja odgoja i obrazovanja djece na području Općine i učestvovanje djece u dodatnim ili izvannastavnim programima. Cilj je osiguranje što boljih uvjeta za provođenje redovnih, dodatnih ili izvannastavnih programa.

 **Aktivnost: Javne potrebe u školstvu** su sredstva iz kojih na zamolbe naše škole pomažemo neke aktivnosti (pomoć pri organiziranju raznih natjecanja, troškove Lidrana, organiziranje priredbi i sl.). Plan je 10.000,00 kn.

 **Aktivnost: Sufinanciranje troškova školske kuhinje –** Sredstva su planirana u iznosu 18.000,00 kn i to za sufinanciranje školske kuhinje djeci slabijeg imovnog stanja.

  **Aktivnost: Sufinanciranje nabave udžbenika i školskog pribora učenika osnovne škole –** sredstva se planiraju u iznosu 46.000,00 kn i isplaćuju se svim učenicima naše škole.

 **Aktivnost: Sufinanciranje programa „Produženi boravak u školi“ –** sredstva su planirana u iznosu 75.000,00 kn, a odnose se na pomoć našoj školi za organiziranje produženog boravka učenika u školi.

**Aktivnost: Sufinanciranje nabave udžbenika i školskog pribora učenika srednjih škola –** sredstva su planirana u iznosu37.500,00 kn, a isplatit će se svim učenicima srednjih škola s našeg područja.

**Aktivnost: Jednokratna novčana pomoć studentima -** sredstva su planirana u iznosu 40.000 kn, a iz istih će se svim redovnim i izvanrednim studentima koji redovito upisuju godinu isplatiti jednokratna novčana pomoć i iznosu 1.000,00 kn.

**Aktivnost: Sufinanciranje aplikacije za pripremu mature –** plan je 4.000,00 kn, a služi kao pomoć studentima za pripremu mature.

 **Kapitalni projekt: Izgradnja i uređenje prostora područne škole –** sredstva su planirana za izradu dokumentacije za izgradnju i uređenje škole u Palešniku koja je oštećena u potresu, a kako bi se stvorili bolji uvjeti za boravak djece u školi. Sredstva su planirana u iznosu 150.000,00 kn.

 ***Glava 002 06 Programska djelatnost kulture***

* **Program 14 – Program javnih potreba u kulturi –** prema Zakonu o financiranju javnih potreba u kulturi i našim Programom javnih potreba u kulturi u Proračunu planiramo sredstva za promicanje kulture na našem području, području cijele Hrvatske i van granica naše domovine. Cilj nam je očuvati kulturnu baštinu, promicati kulturne vrijednosti i pomagati organiziranje kulturnih događanja.

 **Aktivnost: Manifestacije u kulturi -** odnosi se na dotacije za redovnu djelatnost KUD-ova, dotacija za Pučki teatar i pomoći pri uređenju domova koji nisu u vlasništvu Općine (Hrvatski seljački dom i Masarykov dom u Hercegovcu). Za 2022. godinu sredstva se planiraju u iznosu 194.000,00 kn.

 **Aktivnost: Djelatnost knjižnice** – sredstva se odnose na poslovanje naše knjižnice, a planira se za 2022. godinu ukupno 174.600,00 kn. U knjižnici se planiraju uvesti novi programi, uključivanje u rad udruga i razna predavanja.

 **Aktivnost: Pomoć vjerskim zajednicama** odnosi se na pomoći kod radova na crkvama na našem području, a sredstva se planiraju u iznosu 100.000,00 kn.

 ***Glava 002 07 Programska djelatnost športa***

 **Program 15 – Organizacija rekreacije i športskih aktivnosti –** prema Zakonu o lokalnoj i područnoj (regionalnoj) samoupravi, Zakonu o sportu i Programa javnih potreba u sportu planiraju se sredstva za sufinanciranje aktivnosti sportskih klubova i sportskih manifestacija. Cilj je Općine poticanje sportsko rekreacijske aktivnosti građana, promicanje sporta u svrhu očuvanja zdravlja, okupljati mlade ljude kako bi što zdravije živjeli i kako bi ih se odvojilo od bilo kakvih loših navika, a pokazatelj uspješnosti je broj osoba uključen u rad Udruge.

 **Aktivnost: Osnovna djelatnost športske udruge** - sredstva su planirana u ukupnom iznosu 243.000,00 kuna. Sredstva se nakon provedenog natječaja preko Sportske zajednice Općine Hercegovac dotiraju klubovima za redovan rad, nabavu opreme i uređenje sportskih terena.

 **Kapitalni projekt: Izgradnja i rekonstrukcija sportske građevine –** plan je 8.500.000,00 kn a odnosi se na sportsku građevinu uz nogometno igralište u Hercegovcu.

 ***Glava 002 08 Programska djelatnost socijalne skrbi***

* **Program 16 – Program socijalne skrbi i novčanih pomoći –** prema Zakonu o lokalnoj i područnoj (regionalnoj) samoupravi, Zakonu o socijalnoj skrbi i Programa potreba financiranja socijalne skrbi utvrđuju se prava, način financiranja, raspodjela pomoći socijalno ugroženim osobama, uključivanje humanitarnih organizacija i udruga građana za brigu o socijalno ugroženim osobama. Cilj nam je unaprijediti kvalitetu života pojedinaca i obitelji i pomoći ugroženim kategorijama stanovništva.

**Aktivnost: Pomoć u novcu pojedincima i obiteljima** - odnosi se na osiguravanje sredstava za isplate jednokratnih pomoći osobama sa prebivalištem na području Općine Hercegovac u situacijama kada nisu u mogućnosti djelomično ili u cijelosti zadovoljiti osnovne životne potrebe, osiguranje sredstava za sufinanciranje troškova stanovanja socijalno ugroženim pojedincima i obiteljima i za troškove sahrane socijalno ugroženih pojedinaca. Sredstva su planirana u iznosu 36.500,00 kn.

 **Aktivnost: Pomoć za novorođenčad –** sredstva se osiguravaju za isplatu jednokratnih novčanih pomoći za svu novorođenčad s našeg područja. Plan je 20.000,00 kn.

 **Aktivnost: Pomoć za troškove nabave ogrijeva –** sredstva su planirana u iznosu 30.000,00 kn, a odnose se na isplatu pomoći za nabavu ogrijeva korisnicima stalne socijalne pomoći. Sredstva nam dotira Bjelovarsko-bilogorska županija.

 **Aktivnost: Program potpore mladim obiteljima –** sredstva su planirana u iznosu 80.000,00 kn, a odnose se na isplate pomoći mladim obiteljima za kupnju kuće ili stana ili za adaptaciju stambenog prostora u kojem žive. Mjerama za poticanje rješavanja stambenog pitanja mladih obitelji na području naše Općine namjerava se pomoći stanovništvu u rješavanju stambene problematike s ciljem naseljavanja mladih obitelji te sprečavanjem raseljavanja istih s područja Općine Hercegovac.

 **- Program 17 - Humanitarna skrb kroz udruge građana –** sredstva suplanirana za udruge koje pomažu i rade na unapređenju kvalitete života pojedinaca i obitelji, poticanje rada udruga proizašlih iz domovinskog rata i udruga osoba s invaliditetom.

 **Aktivnost: HVIDRA, dragovoljci i invalidi domovinskog rata i ostale udruge invalida** odnosi se na dotacije udrugama invalida, branitelja, dragovoljaca i ostalim udrugama koje spadaju u kategoriju invalidnosti i humanosti. Planirana sredstva za 2022. godinu su 12.000,00 kn.

 **Aktivnost: Humanitarna djelatnost Crvenog križa** su sredstva namijenjena za Crveni križ Garešnica jer isti djeluje i na našem području. Visinu sredstava koje Općina mora izdvojiti propisana su Zakonom o Hrvatskom crvenom križu i planirana su u iznosu 28.000,00 kn.

 **Aktivnost: Poticaj djelovanju Udruge „Potrošač“ –** sredstva su planirana u iznosu 2.000,00 kn, a dotiraju se Udruzi Potrošač koja se bavi zaštitom potrošača na našem području.

  **Aktivnost: Poticanje djelovanja udruge umirovljenika, Udruge dijabetičara** **i udruge civil. invalida** je aktivnost gdje su planirana sredstva za pomoć u radu navedenih udruga. Planirano je 16.000,00 kn.

  **Aktivnost: Poticanje udruga na rad s mladima** – ovo je aktivnost gdje su planirana sredstva za poticanje udruga na rad s mladima kako bi se mladi što više uključivali u rad udruga. Plan je 20.000,00 kn.

 **Aktivnost: Poticaj djelovanju ostalih udruga** su sredstva namijenjena za udruge koje nisu svrstane u gore navedene aktivnosti, a tokom godine podnesu zamolbu za pomoć. Planirana sredstva su 15.000,00 kn.

 ***Glava 002 09: Financijski poslovi***

 U ovoj Glavi planiran je jedan program koji se odnosi na otplatu kredita. Plan je 291.000,00 kn. 200.000,00 kn se odnosi na vraćanje kredita koji ako bude potrebno Općina bude digla u poslovnoj banci za kupnju nekretnine.Sukladno Uputama Ministarstva financija za izradu Proračuna JLP(R)S, stanje obveza za povrat poreza na dohodak po godišnjoj prijavi na dan 31. 12. 2021. iskazuje se kao primljeni kratkoročni zajam iz državnog proračuna. Na kontu 547 iskazan je iznos 91.000,00 kn koji će se otplatiti u 2022. godini.

 U Proračunu su prikazani podaci o ostvarenju za 2020. godinu, tekući plan za 2021. godinu, plan za 2022. godinu, te projekcija za 2023. i 2024. godinu.

 Predsjednik Općinskog vijeća:

Željko Budjina